《石窦泉》
明代·于慎行

石窦泉异哉，此窍何年凿。湓流鸣地底，砅岩成大壑。

骇浪悬且腾，惊湍飞复薄。歘如玉壶倒，靃似春雷跃。

片片广陵涛，洒作霜天鹤。增浇旋石濑，猗靡龙鳞络。

淈汩入回渊，欲去复疑却。孟公酷好奇，取瓢承濆瀑。

我亦一俯首，慡然心魄愕。四月衣袂寒，共谓秋霜落。

嗟哉造化工，于此固橐籥。

作者简介：（1545—1607）明山东东阿人，字可远，更字无垢。于慎思弟。隆庆二年进士。万历初历修撰、日讲官，以论张居正“夺情”，触其怒。以疾归。居正死后复起。时居正家被抄没，慎行劝任其事者应念居正母及诸子颠沛可伤。累迁礼部尚书。明习典制，诸大礼多所裁定。以请神宗早立太子，去官家居十余年。万历三十五年，廷推阁臣，以太子少保兼东阁大学士，入参机务，以病不能任职。旋卒，谥文定。学问贯穿百家，通晓掌故。与冯琦并为一时文学之冠。有《谷城山馆诗文集》。